Ակռաներու պատուաստում

Ակռաներու ոսկորի Պատուաստումը կամ ոսկոր ցանելը ատամնաբուժութեան մէջ անհրաժեշտ կը դառնայ, երբ ծնօտներու ոսկորներուն մէջ տարբեր պատճառներով ոսկորի մաշում կամ կորուստ տեղի ունենայ:

Ոսկորի պատուաստումը ընդհանրապէս կը կիրարկուի արուեստական ակռաներ կամ ատամնաշարեր տեղադրելու պարագային՝ ոսկորին հաստութիւնը աւելցնելու կամ ծնօտներու ոսկրային վնասուածքները դարմանելու համարԱկռաներու ոսկորի Պատուաստումը:

 Ոսկրային պատուաստանիւթը 
Ոսկրային պատուաստանիւթը կրնայ ըլլալ բնական, կիսարուեստական կամ ամբողջովին արուեստական:

 Բնական պատուաստը, որ կը կոչուի «allograft», պատուաստումի ժամանակ կ'առնուի անհատի ծնօտին կամ մարմինի այլ մասերու ոսկորներէն ու կը տեղադրուի մաշած կամ վնասուած ոսկրային հատուածին մէջ: 
 Բնական ոսկրային պատուաստ կրնայ տրամադրել նաեւ անհատ մը ուրիշ անձի մը՝ դառնալով ոսկրային նուիրատու («donor»):
 Կիսարուեստական ոսկրանիւթը, «xenograft», կ'առնուի կենդանիներու ոսկորներէն եւ ջերմային ու քիմիական մշակման ենթարկուելէ ետք` կը յարմարեցուի մարդու ոսկորին:
 Ամբողջովին արուեստական ոսկրանիւթը, «alloplast», կը պատրաստուի քիմիական կրածին նիւթերով, ինչպէս՝ «hydroxiappatite», «calcium» եւ այլն:

 Միաձուլում 
Ոսկրային պատուաստանիւթը, ծնօտի ոսկրային վնասուած կամ մաշած հատուածին մէջ տեղարդուելէ ետք, կը խառնուի արեան հետ եւ կամաց-կամաց կը վերածուի միաձոյլ զանգուածի մը, որ ժամանակի ընթացքին (2-էն 3 ամիս) կը կարծրանայ ու կը միանայ ծնօտի ոսկորին:

 Ոսկրային պատուաստանիւթի կարիք 
ձախից|մինի
Բոլոր անոնք, որոնց ծնօտներուն մէջ որեւէ պատճառով տեղի ունեցած է ոսկրային մաշում կամ վնաս, կարիքը ունին ոսկրային պատուաստումի:

Ոսկրային պատուաստումը թելադրելի է յատկապէս.

 Ակռաներու հեռացումէն ետք, երբ անոնց շուրջի ոսկորը բաւական վնասուած է:
 Ակռայ ցանելու պարագային («implant»), դարձեալ երբ ոսկորը վնասուած կամ մաշած է:
 Արուեստական ատամնաշարեր տեղադրելէ առաջ, ծնօտները ամրացնելու եւ հաստութիւն ապահովելու համար:

 Ոսկրանիւթի տեղադրման եղանակ 

 Առաջին հերթին ատամնաբոյժը կը կատարէ բերանի ամբողջական քննութիւն մը` ստուգելով լինտերուն, ակռաներուն եւ ծնօտներուն առողջական վիճակը: 
 Կը կատարուին նաեւ տարբեր տեսակի ճառագայթային նկարահանումներ («X-rays, panoramic pictures, scanners»), որոնց հիման վրայ կ'որոշուի բուժման միջոցն ու ընթացքը:
 Գործողութիւնը տեղի կ'ունենայ ատամնաբուժական դարմանատան մէջ: 
 Ատամնաբուժը թմրանիւթով կ'անզգայացնէ այն հատուածը, ուր պիտի տեղադրուի ոսկրանիւթը, ապա ճեղքելով լինտը կը բանայ ոսկորը ու լաւ մը մաքրելէ ու ախտահանելէ ետք` կը տեղադրէ զայն:
 Երբ վնասուած հատուածը բաւական լայն ըլլայ, ոսկրանիւթը տեղադրելէ ետք, անոր վրայ կը դրուի ոսկրային թաղանթ մը («Bone Membrane»)` աւելի լաւ ապահովելու ու ամրացնելու համար տեղադրուած ոսկրանիւթը: 
 Աւարտին, ատամնաբոյժը կը փակէ ճեղքուած լինտը ու կարելով դարձեալ կ'ամրացնէ զայն:

 Ոսկրային պատուաստումէն ետք խնամք 
մինի
 Առաջին օրը քանի մը ժամ գործողութեան ենթարկուած կողմի այտին վրայ սառ տեղադրել, կարելի եղածին չափ նուազեցնելու ուռեցքը եւ արիւնահոսութիւնը կանխելու համար:
 Երբեք չողողել բերանը նուազագոյնը երեք օր: Նկատի ունենալով, որ ոսկրային պատուաստանիւթը շատ մանր աղի նման փոշիի կը նմանի, ողողման ժամանակ կրնայ դուրս գալ ու պարպուիլ:
 Բնաւ չծխել, որպէսզի չբորբոքի ու չփճանայ ոսկրանիւթը:
 Տաք ուտելիքներ եւ խմիչքներ չօգտագործել:
 Չօգտագործել նաեւ ալքոլային ըմպելիքներ, որովհետեւ ալքոլը կրնայ բացասական հետեւանքներ յառաջացնել` պատճառ դառնալով բորբոքման, ցաւի, ինչպէս նաեւ` գերզգայնութեան երեւոյթներու:
 Բժիշկին թելադրած դեղերը առնել ճիշդ ձեւով եւ ճիշդ ժամանակին, այլապէս բորբոքման պատճառով ոսկրանիւթը կրնայ չամրանալ ու ձախողիլՈսկրային պատուաստում:
 Ծանօթագրութիւններ 

Ստորոգութիւն:Բժշկութիւն
Ստորոգութիւն:Փոխպատուաստում